**László Bogár** (s. 22. huhtikuuta 1951 Miskolc) unkarilainen taloustieteilijä, poliitikko, entinen parlamentin jäsen, yliopiston professori, toimittaja.

Elämäkerta
----------

Bogár kävi peruskoulun ja toisen asteen koulutuksen Miskolcissa. Vuonna 1969 hän valmistui ylioppilaaksi György Kiliánin ranskalaisesta lukiosta. Vuonna 1973 hän suoritti korkea-asteen tutkinnon taloustieteessä Karl Marxin yliopiston taloustieteen laitoksella kansainvälisen kauppapolitiikan alalta. Hän asui Miskolcissa vuoteen 1986 työskennellen valtionhallinnossa. Samana vuonna hän valmistui tohtoriksi ja muutti perheineen Budapestiin. Vuosina 1990-1998 hän oli kansanedustaja. Vuodesta 1991 lähtien hän oli yleisen valtio-opin kandidaatti. Vuodesta 2002 lähtien hänestä tuli Gáspár Károlyin yliopiston dosentti, tehden perustutkimusta maailmanlaajuisen sähköjärjestelmään liittyen. Tunnustuksena työstään hän sai kaupungilta Pro Urbe -palkinnon 17. marraskuuta 2011.

Hän on naimisissa ja kahden lapsen isä.

Poliitikkona
------------

Hänen poliittisen uransa aikana useat ihmiset liittyivät puolueeseen. Vuosina 1978-1989 hän oli jäsenenä Unkarin sosialistisessa työväenpuolueessa (MSZMP). Hän oli Unkarin demokraattisen foorumin (MDF) yksi perustajista. Hän on ollut puolueen jäsen vuoden 1988 syyskuusta lähtien ja osallistui puolueen talousohjelman laatimiseen. Vuoden 1990 parlamenttivaaleissa hänet valittiin parlamenttiin MDF:n listalta Borsod-Abaúj-Zemplénin läänistä. Vuosina 1990 ja 1994 hän oli kansainvälisten taloussuhteiden ministeriön varaministeri. 1994 parlamenttivaaleissa hänet valittiin jälleen parlamenttiin. Vuonna 1996 Unkarin demokraattinen kansanpuolue (MDNP) yhdistettiin MDF:ään. Hänestä tuli valtioneuvoston varaministeri Fidesz-puolueen johtamassa hallituksessa vuosina 1998-2002, tullen Orbánin ensimmäisen hallituksen taloudellisen neuvottelukunnan jäseneksi.

### Näkemys Euroopan pakolaiskriisistä

Yksityisomisteisen unkarilaisen Echo TV:n keskusteluohjelmassa 7.1.2016 Bogár väitti Euroopan pakolaiskriisin olevan "nimeltämainitsemattoman globaalin vallan" aiheuttama. Hänen mukaansa tuo voimakas taho yrittää tuhota eurooppalaiset. Hän arvio, että miljoonien ihmisten siirtäminen tuhansien kilometrien päästä suhteellisen lyhyessä ajassa vaatii vähintään kymmenen miljardin dollarin rahoituksen. Bogár arvioi turvapaikanhakijoiden suorittaman joukkoahdistelun Kölnissä Saksassa 1.1.2016 olleen vain pientä alkusoittoa sodaksi puhkeavasta pakolaiskriisistä.

Teoksia
-------

László Bogár luennoi marraskuussa 2012
* *A fejlődés ára* (Közgazdasági és Jogi Könyvkiadó, 1983)
* *Kitörési kísérleteink* (Közgazdasági és Jogi Könyvkiadó, 1989)
* *Bokros újratöltve* (Kairosz, 2006)
* *Magyarország és a globalizáció* (Osiris, 2006)
* *Hálózatok világuralma* (Argumentum, 2008)
* *Örvényben* (Kairosz, 2008) - Benkei Ildikóval közösen
* *Magyarország felszámolása* (Kairosz, 2008)
* *Válság és valóság* (Éghajlat, 2009) - Drábik Jánossal és Varga Istvánnal közösen
* *Idegrendszerváltás* (Kairosz, 2009)
* *A rendszerváltás bukása* (Kairosz, 2010)
* *Lefelé a létezés lejtőin* (Kairosz, 2011)
* *Bogár-gyűjtemény* (Kairosz, 2011)
* *Globalobüntiben* (Kairosz, 2012)
* *Háború a nemzet ellen* (Kairosz, 2012)
* *Globális örvénylések* (Kairosz, 2013)
* *Háttér-képek* (Kairosz, 2013)

Lähteet
-------

* László Bogárin esittely sivustolla Parlament.hu

Esittelyvideoita:
* Esittely tietokannassa (Arkistoitu – Internet Archive)
* Google-video[vanhentunut linkki]
* YouTube-video

### Viitteet

1. ↑  Átadták a főváros kitüntető díjait Budapest ünnepnapján *sz.n.*.  17.11.2011. Önkormányzati Sajtószolgálat. Viitattu 11.1.2012.
2. ↑  We ruined our country together *valasz.hu*.  31.7.2008. Viitattu 15.1.2016. [vanhentunut linkki]
3. ↑  Kölnin järkyttävien tapahtumien taustakuva *Háttér-kép*.  8.1.2016. Echo TV. Viitattu 19.1.2016.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Alankomaat

 |
|  |
| Muut | 
* IdRef

 |

 |